૧૭ સભ્યોની બહુમતીથી અઢીવર્ષ સુધી તાલુકા પંચાયત પર શાસન કરનારા ભાજપના ઘરમાં ‘ઘર ફૂટે ઘર જાય’ જેવી હાલત સર્જાતા બળવો કરનારા છ સદસ્યોએ કોંગ્રેસના ૭ સભ્યોનો ટેકો લઇને બબ્બે વખત સામાન્ય સભાની પડેલી મુદત બાદ ત્રીજી સભામાં કાયદા અને કોર્ટની કડકાઇ બાદ ભાજપ પાસેથી તાલુકા પંચાયત આંચકી લીધી હતી. કોઇ પણ ભોગે પંચાયતનો કબજો ન સોંપનારા ભાજપે ભારે હૈયે તાલુકા પંચાયતનો કબજો સોંપવો પડતા ભાજપની છાવણીમાં નિરાશા છવાઇ ગઇ હતી.